Document ID: 32013D0633

DECIZIA COMISIEI
din 30 octombrie 2013
de modificare a Deciziei 2007/742/CE în vederea prelungirii perioadei de valabilitate a criteriilor ecologice de acordare a etichetei ecologice a UE pentru pompe de căldură acționate electric, pompe de căldură acționate cu gaze sau pompe de căldură cu absorbție acționate cu gaze
[notificată cu numărul C(2013) 7154]
(Text cu relevanță pentru SEE)
(2013/633/UE)
COMISIA EUROPEANĂ
având în vedere Tratatul privind funcționarea Uniunii Europene,
având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (3) litera (c),
după consultarea Comitetului pentru etichetare ecologică al Uniunii Europene,
întrucât:
(1)
Decizia 2007/742/CE a Comisiei (2) expiră la 31 decembrie 2013.
(2)
A fost efectuată o evaluare pentru a determina relevanța și caracterul adecvat al criteriilor ecologice actuale, precum și ale cerințelor de evaluare și de verificare aferente, stabilite de această decizie. Ca urmare a stadiului în care se găsește procesul de revizuire a acestei decizii, este necesară prelungirea perioadei de valabilitate a criteriilor ecologice și a cerințelor asociate de evaluare și de verificare stabilite prin aceasta. Perioada de valabilitate a criteriilor ecologice și a cerințelor de evaluare și de verificare aferente stabilite prin Decizia 2007/742/CE ar trebui să fie prelungită până la 31 octombrie 2014.
(3)
Prin urmare, Decizia 2007/742/CE ar trebui modificată în consecință.
(4)
Măsurile prevăzute de prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,
ADOPTĂ PREZENTA DECIZIE:
Articolul 1
Articolul 4 din Decizia 2007/742/CE se înlocuiește cu următorul text:
„Articolul 4
Criteriile ecologice pentru grupul de produse «pompe de căldură acționate electric, pompe de căldură acționate cu gaze și pompe de căldură cu absorbție acționate cu gaze», precum și condițiile de evaluare și de verificare aferente sunt valabile până la 31 octombrie 2014.”
Articolul 2
Prezenta decizie se adresează statelor membre.
Adoptată la Bruxelles, 30 octombrie 2013.

Labels: 3
1